**คู่มือสำหรับประชาชน : การรับชำระภาษีบำรุงท้องที่**

กระบวนงาน 96

**หน่วยงานที่ให้บริการ :** เทศบาลเมืองพนัสนิคม อำเภอพนัสนิคม จังหวัดชลบุรี

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

เทศบาลเมืองพนัสนิคมได้กำหนดแผนการจัดเก็บภาษีบำรุงท้องที่ให้เป็นขั้นตอนและห้วงระยะเวลาการปฏิบัติรวมทั้งการเร่งรัดเก็บภาษีบำรุงท้องที่เป็นรูปธรรมมีประสิทธิภาพและประสิทธิผลมีการพัฒนาด้านรายได้ที่จัดเก็บเองอย่างต่อเนื่องเป็นธรรมต่อผู้เสียภาษีและจัดเก็บได้ครบถ้วน  
ช่วงระยะเวลาเดือนมกราคม&ndash; เมษายนของทุกปีจะเป็นช่วงเวลาการยื่นแบบแสดงรายการแห่งทรัพย์สินเพื่อเสียภาษีเจ้าของทรัพย์สินที่มีทรัพย์สินอยู่ในข่ายต้องยื่นแบบแสดงรายการเสียภาษีและชำระค่าภาษีโดยติดต่อกับพนักงานเจ้าหน้าที่และพนักงานเก็บภาษีที่งานผลประโยชน์และกิจการพาณิชย์กองคลังเทศบาลเมืองพนัสนิคม  
ผู้มีหน้าที่เสียภาษีบำรุงท้องที่  
ผู้เป็นเจ้าของที่ดินในวันที่๑มกราคมของปีใดมีหน้าที่เสียภาษีบำรุงท้องที่สำหรับปีนั้น  
ทรัพย์สินที่ได้รับการยกเว้น  
 ที่ดินที่เป็นที่ตั้งพระราชวังอันเป็นสาธารณสมบัติของแผ่นดิน  
 ที่ดินที่เป็นสาธารณะสมบัติของแผ่นดินหรือที่ดินของรับที่ใช้ในกิจการของรับหรือสาธารณะโดยมิได้หาผละประโยชน์  
 ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาประโยชน์  
 ที่ดินที่ใช้เฉพาะการพยาบาลสาธารณะการศึกษาหรือกุศลสาธารณะ  
 ที่ดินที่ใช้เฉพาะศาสนกิจศาสนาใดศาสนาหนึ่งที่ดินที่เป็นกรรมสิทธิ์ของวัดไม่ว่าจะใช้ประกอบศาสนกิจศาสนาใดศาสนาหนึ่งหรือที่ศาลเจ้าโดยมิได้หาผลประโยชน์  
 ที่ดินที่ใช้เป็นสุสานหรือฌาปนสถานสาธารณะโดยมิได้รับประโยชน์ตอบแทน  
 ที่ดินที่ใช้ในการรถไฟการประปาการไฟฟ้าหรือการท่าเรือของรับหรือใช้เป็นสนามบินของรัฐ  
 ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินแล้ว  
 ที่ดินของเอกชนเฉพาะส่วนที่เจ้าของที่ดินยินยอมให้ทางราชการใช้เพื่อสาธารณประโยชน์  
 ที่ดินที่ตั้งขององค์การสหประชาชาติทบวงชำนัญพิเศษของสหประชาชาติหรืองค์การระหว่างประเทศอื่นในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง  
 ที่ดินที่เป็นที่ตั้งของสถานทูตหรือสถานกงศุลทั้งนี้ให้เป็นไปตามหลักถ้อยทีถ้อยปฏิบัติต่อกัน  
 ที่ดินตามที่กำหนดในกฎกระทรวง  
  
การยื่นแบบแสดงรายการ  
  
 ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายการที่ดิน (ภ.บ.ท.๕) ณสำนักงานขององค์กรปกครองส่วนท้องถิ่นท้องที่ซึ่งที่ดินนั้นตั้งอยู่ภายในเดือนมกราคมของปีแรกทีมีการตีราคาปานกลางของที่ดิน  
 แบบแสดงรายการที่ได้ยื่นไว้นั้นใช้ได้ทุกปีในรอบระยะเวลา๔ปี  
  
การชำระค่าภาษีบำรุงท้องที่  
  
เจ้าของที่ดินผู้มีหน้าที่ชำระภาษีบำรุงท้องที่ต้องชำระภาษีในเดือนมกราคม&ndash; เมษายนของทุกปี  
  
อัตราโทษและเงินเพิ่ม  
  
 ไม่ยื่นแบบภายในกำหนดเสียเงินเพิ่มร้อยละ๑๐ของค่าภาษี  
 ยื่นแบบรายการไม่ถูกต้องทำให้จำนวนเงินที่ต้องเสียภาษีน้อยลงให้เสียเงินเพิ่มร้อยละ๑๐ของค่าภาษีบำรุงท้องที่ที่ประเมินเพิ่มเติม  
 ชี้เขตแจ้งจำนวนที่ดินไม่ถูกต้องต่อเจ้าพนักงานสำรวจโดยทำให้จำนวนเงินที่จะต้องเสียภาษีลดน้อยลงให้เสียเงินเพิ่มอีก๑เท่าของภาษีบำรุงท้องที่ที่ประเมินเพิ่มเติม  
 ไม่ชำระภาษีบำรุงท้องที่ภายในเวลาที่กำหนดให้เสียเงินเพิ่มร้อยละ๒๔ต่อปีของจำนวนเงินที่ต้องเสียภาษีบำรุงท้องที่เศษของเดือนให้นับเป็นหนึ่งเดือน  
 ผู้ใดแจ้งข้อความอันเป็นเท็จให้ถ้อยคำเท็จตอบคำถามเท็จหรือนำพยานหลักฐานเท็จมาแสดงเพื่อหลีกเลี่ยงหรือพยายามหลีกเลี่ยงการเสียภาษีต้องระวางโทษจำคุกไม่เกิน๖ปีหรือปรับไม่เกิน๒,๐๐๐บาทหรือทั้งจำทั้งปรับ  
 ผู้ใดจงใจไม่มาหรือยอมชี้เขตหรือไม่ยอมแจ้งจำนวนที่ดินต้องระวางโทษจำคุกไม่เกิน๑เดือนหรือปรับไม่เกิน๑,๐๐๐บาทหรือทั้งจำทั้งปรับ  
 ผู้ใดขัดขวางเจ้าพนักงานซึ่งปฏิบัติการสำรวจเนื้อที่ดินหรือปฏิบัติหน้าที่เพื่อการเร่งรัดภาษีที่ค้างชำระหรือขัดขวางเจ้าพนักงานประเมินในการปฏิบัติตามหน้าที่ต้องระวางโทษจำคุกไม่เกิน๑เดือนหรือปรับไม่เกิน๑,๐๐๐บาทหรือทั้งจำทั้งปรับ  
 ผู้ใดฝ่าฝืนคำสั่งของเจ้าพนักงานซึ่งสั่งให้มาให้ถ้อยคำหรือส่งบัญชีหรือส่งเอกสารมาตรวจสอบหรือสั่งให้ปฏิบัติการเท่าที่จำเป็นเพื่อประโยชน์ในการเร่งรัดภาษีที่ค้างชำระหรือไม่มาให้ถ้อยคำหรือไม่ส่งเอกสารอันควรแก่เรื่องมาแสดงตามหนังสือเรียกต้องระวางโทษจำคุกไม่เกิน๑เดือนหรือปรับไม่เกิน๑,๐๐๐บาทหรือทั้งจำทั้งปรับ

**ช่องทางการให้บริการ**

|  |  |
| --- | --- |
| **สถานที่ให้บริการ**  งานผลประโยชน์และกิจการพาณิชย์กองคลัง เทศบาลเมืองพนัสนิคม /ติดต่อด้วยตนเองณหน่วยงาน | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :**90 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  เจ้าของที่ดินที่ได้มีการเปลี่ยนแปลงหรือผู้ได้รับโอน ที่ดินขึ้นใหม่ยื่นแบบแสดงรายการหรือยื่นคำร้องขอ เปลี่ยนแปลงเนื้อที่ดิน (ภ.บ.ท.๕หรือภ.บ.ท.๘) | 30 วัน | เทศบาลเมืองพนัสนิคมอำเภอพนัสนิคมจังหวัดชลบุรี |
| 2) | **การพิจารณา**  เจ้าหน้าที่รับแบบและออกใบรับให้ | 30 วัน | เทศบาลเมืองพนัสนิคมอำเภอพนัสนิคมจังหวัดชลบุรี |
| 3) | **การลงนาม/คณะกรรมการมีมติ**  เจ้าพนักงานประเมินแจ้งเจ้าของที่ดินว่าต้อง เสียภาษีในปีต่อไปจำนวนเท่าใด | 30 วัน | เทศบาลเมืองพนัสนิคมอำเภอพนัสนิคมจังหวัดชลบุรี |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง**0ฉบับ  **สำเนา**1ฉบับ  **หมายเหตุ**- | - |
| 2) | **สำเนาทะเบียนบ้าน**  **ฉบับจริง**0ฉบับ  **สำเนา**1ฉบับ  **หมายเหตุ**- | - |
| 3) | **หลักฐานที่แสดงถึงการเป็นเจ้าของที่ดินเช่นโฉนดที่ดินน.ส.๓**  **ฉบับจริง**0ฉบับ  **สำเนา**1ฉบับ  **หมายเหตุ**- | - |
| 4) | **หนังสือมอบอำนาจกรณีที่ให้ผู้อื่นมาทำการแทน**  **ฉบับจริง**1ฉบับ  **สำเนา**0ฉบับ  **หมายเหตุ**- | - |
| 5) | **ใบเสร็จรับเงินค่าภาษีบำรุงท้องที่ปีที่ผ่านมา (ภ.บ.ท.๑๑)**  **ฉบับจริง**1ฉบับ  **สำเนา**0ฉบับ  **หมายเหตุ**- | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กองคลังเทศบาลเมืองพนัสนิคมโทรศัพท์๐-๓๘๗๘-๗๙๔๘ต่อ๑๐๙หรือเว็ปไซต์ www.nmt.or.th/chonburi/phanatmuni/default.aspx |
| 2) | ศูนย์บริการประชาชนสำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* | |

**หมายเหตุ**

-

**ข้อมูลสำหรับเจ้าหน้าที่**

**ชื่อกระบวนงาน:**การรับชำระภาษีบำรุงท้องที่

**หน่วยงานกลางเจ้าของกระบวนงาน**:เทศบาลตำบลกลางดงอำเภอทุ่งเสลี่ยมจังหวัดสุโขทัยกรมส่งเสริมการปกครองท้องถิ่นเทศบาลตำบลกลางดงอำเภอทุ่งเสลี่ยมจังหวัดสุโขทัย

**ประเภทของงานบริการ:**กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** รับแจ้ง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)พ.ร.บ. ภาษีบำรุงท้องที่พ.ศ. 2508 |

**ระดับผลกระทบ:**บริการทั่วไป

**พื้นที่ให้บริการ:**ท้องถิ่น

**กฎหมายข้อบังคับ/ข้อตกลงที่กำหนดระยะเวลา:**พ.ร.บ.ภาษีบำรุงท้องที่พ.ศ. 2508 **ระยะเวลาที่กำหนดตามกฎหมาย / ข้อกำหนด ฯลฯ:** 8.0

**ข้อมูลสถิติของกระบวนงาน:**

จำนวนเฉลี่ยต่อเดือน 0

จำนวนคำขอที่มากที่สุด 0

จำนวนคำขอที่น้อยที่สุด 0

**ชื่ออ้างอิงของคู่มือประชาชน:**การรับชำระภาษีบำรุงท้องที่เทศบาลเมืองพนัสนิคมอำเภอพนัสนิคมจังหวัดชลบุรี

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -